section_heading: Thriller, Motown 25, We Are the World i poslovna karijera (1982. − 1985.)
paragraph_text: Časopis Time objavio je da je album dao glazbenoj industriji najbolje godine još od 1978. godine, kada je domaći godišnji dohodak bio 4,1 milijarda dolara. Publikacija je nazivala Jacksona: "Kraljem ploča, radija, video spotova. Čovjekom koji sam spašava glazbeni biznis. Tekstopiscem koji stvara hitove za desetljeće. Plesačem s najelegantnijim stopalom na ulici. Pjevačem koji prekida sve granice ukusa, stila i boja također." Dana 25. travnja 1983., Jackson je nastupio uživo na proslavi 25 godina postojanja Motowna poznatoj kao "Motown 25: Yesterday, Today, Forever". Prvo je nastupio sa svojom braćom a zatim i samostalno izvodeći pjesmu "Billie Jean". Tada je prvi put izveo svoj prepoznatljivi pokret, moonwalk. Nastup je pratilo oko 47 milijuna televizijskih gledatelja.<ref>Taraborrelli, str. 238.–241. The New York Times je objavio: "Mjesečev hod koji je izveo poznata je metafora njegovog plesačkog stila. Kako to radi? Kao tehničar, sjajan je iluzionist i originalan mimičar. Njegova vještina da drži jednu nogu ravno dok drugom klizi, iziskuje savršeno vremensko usklađivanje."